דוב בער צאמבער

הרב דב בער צאמבער (צוֹמְבֶּר; בגרמנית: Bernhard Zomber; תקפ"א-תרמ"ד 1821–1884) היה רב חוקר ודיין בעיר ברלין.

ביוגרפיה
נולד בלאסק בשנת תקפ"א (1821), למד מפי רבי יעקב שמחה רפיש ורבי יעקב אטלינגר. 
למד בחברותא עם הרב מיכאל זקש.

בשנת תרל"א (1871) מונה למורה ראשי ללימודי התלמוד בבית המדרש לרבנים בברלין [אולם בפועל בית המדרש לא נפתח עד שנת תרל"ד (1874)].

כתביו
בשנת תר"כ הוציא לאור לראשונה [יחד עם אפרים הערץ] את ספר שיטה מקובצת על מסכת נדרים, הקדמתו והגהותיו לספר זה נדפסו גם במהדורות הבאות של הספר.

בשנת תרכ"ד (1864) הוציא לאור מכת"י הלכות פסחים לרבי יצחק אבן גיאת, עם ביאור דבר הלכה.

בשנת תרכ"ז (1867) הדפיס קונטרס בשם "מאמר על פירוש רש"י להמסכתות נדרים ומועד קטן" להוכיח כי פירוש רש"י למסכת מועד קטן הוא אכן מאת רש"י.

בשנת תר"ל (1870) הדפיס קונטרס בשם "מורה דרך" להוכיח את ייחוסו של פירוש רש"י על מסכת מועד קטן. הרב נתן נטע רבינוביץ השיב על דבריו בקונטרס "מורה המורה".

כתבים נוספים ממנו נדפסו בכתבי העת של אותה תקופה, כגון המגיד.

לקריאה נוספת

הערות שוליים

סגל בית המדרש לרבנים בברלין
מחברי ספרות תורנית
מהדירי ספרות תורנית
ברלין: רבנים
אישים שחיו במאה ה-19